
Anexa Nr. 1 la HCL nr.198/22.12.2025 


IMPOZITUL/TAXA PE CLADIRI 

PENTRU PERSOANE FIZICE SI JURIDICE


Orice persoană care are în proprietate o clădire situată în România datorează anual impozit pentru acea clădire, exceptând cazul în care în prezentul titlu se prevede diferit 

Pentru cladirile aflate in domeniul public sau privat al statului ori al unitatilor administrativ-teritoriale, concesionate, inchiriate, date in administrare ori in folosinta, dupa caz, oricaror entitati, altele decat cele de drept public, se stabileste taxa pe cladiri, care se datoreaza de concesionari, locatari, titularii dreptului de administrare sau de folosinta, dupa caz, in conditii similare impozitului pe cladiri. In cazul transmiterii ulterioare altor entitati a dreptului de concesiune, inchiriere, administrare sau folosinta asupra cladirii, taxa se datoreaza de persoana care are relatia contractuala cu persoana de drept public.
CAPITOLUL 1

 IMPOZITUL/TAXA PE CLĂDIRI PENTRU PERSOANE FIZICE


Art.1 Calculul impozitului/taxei pe clădiri datorat de persoanele fizice pentru clădirile rezidențiale și clădirile-anexă, cuprinzand indexarea anuala pe baza ratei inflatiei, aplicabile in anul fiscal 2026:

a) Pentru clădirile rezidențiale și clădirile-anexă, aflate în proprietatea persoanelor fizice, impozitul/taxa pe clădiri se calculează prin aplicarea cotei de 0,13 % asupra valorii impozabile a clădirii.

b) Valoarea impozabilă a clădirii, exprimată în lei, se determină prin înmulţirea suprafeţei construite desfăşurate a acesteia, exprimată în metri pătraţi, cu valoarea impozabilă corespunzătoare, exprimată în lei/m2, din tabelul următor:
	Nr. Crt.
	Tipul cladirii
	Valoarea impozabilă (lei/m2)

	
	
	Cu instalaţii de apă,  canalizare,
electrice şi încălzire (condiţii cumulative)
	Fără instalaţii de apă, canalizare,
electrice sau încălzire

	A.
	Clădire  cu  cadre  din  beton  armat  sau  cu pereţi exteriori din cărămidă arsă, sau din orice alte materiale rezultate în urma unui tratament termic şi/sau chimic
	2677
	1606

	B.
	Clădire  cu  pereţi  exteriori  din  lemn,  din piatră  naturală,  din  cărămidă  nearsă,  din vălătuci   sau   alte   materiale nesupuse  unui  tratament  termic  şi/sau chimic
	803
	535

	C.
	Clădire-anexă cu cadre din beton armat sau cu pereţi exteriori din cărămidă arsă sau din orice alte materiale rezultate în urma unui tratament termic şi/sau chimic
	535
	469


	D.
	Clădire-anexă cu pereţi exteriori din lemn, din  piatră  naturală,  din  cărămidă  nearsă, din  vălătuci  sau  materiale nesupuse  unui  tratament  termic  şi/sau chimic
	335
	201

	E.
	În  cazul  contribuabilului  care  deţine  la aceeaşi adresă încăperi amplasate la subsol, demisol  şi/sau  la  mansardă  utilizate  ca locuinţă, în oricare dintre tipurile de clădiri prevăzute la lit. A-D
	75% din suma care s-ar aplica clădirii

	F.
	În  cazul  contribuabilului  care  deţine  la aceeaşi adresă încăperi amplasate la subsol, demisol şi/sau la mansardă, utilizate în alte scopuri  decât  cel  de  locuinţă,  în  oricare dintre tipurile de clădiri prevăzute la lit. A-D
	50% din suma care s-ar aplica clădirii


c) in cazul imobilelor cladiri rezidentiale situate pe strazi echipate cu instalatii de apa, canalizare si energie electrica in legatura cu care proprietarii acestora nu si-au actualizat declaratiile de impunere, valoarea  de impunere a acestora se va determina corespunzator rubricii “imobile cu instalatii de apa, canalizare, electrice, incalzire(conditii indeplinite cumulativ)  conform tabelului de la art. 457 alin.2 Cod Fiscal. Lista cu strazi echipate cu instalatii va fi intocmita/actualizata in acest sens de catre Serviciul Urbanism din cadrul Primariei Orasului Techirghiol. 

      d) In cazul unei cladiri care are peretii exteriori din materiale diferite, pentru stabilirea valorii impozabile a cladirii se identifica in tabelul de mai sus valoarea impozabila corespunzatoare materialului cu ponderea cea mai mare. 


e) Suprafața construită desfășurată a unei clădiri se determină prin însumarea suprafețelor secțiunilor tuturor nivelurilor clădirii, inclusiv ale balcoanelor, logiilor sau ale celor situate la subsol sau la mansardă, exceptând suprafețele podurilor neutilizate ca locuință, ale scărilor și teraselor neacoperite.

f) Dacă dimensiunile exterioare ale unei clădiri nu pot fi efectiv măsurate pe conturul exterior, atunci suprafața construită desfășurată a clădirii se determină prin înmulțirea suprafeței utile a clădirii cu un coeficient de transformare de 1,4.

g) Valoarea impozabilă a clădirii stabilită conform prevederilor art. 1, lit. b, se ajustează în funcţie de rangul localităţii şi zona în care este amplasată clădirea, prin înmulţirea acesteia cu coeficientul de corecţie corespunzător, prevăzut în următorul tabel:

	Zona încadrul

localităţii
	Rangul localității

	
	Rang III

	A
	2.30

	B
	2.20

	C
	2.10

	D
	2.00



Art.2 
Calculul impozitului/taxei pe clădiri datorat de persoanele fizice pentru clădirile nerezidențiale 


a) În înțelesul art. 453 lit. e) din Codul fiscal, în categoria clădirilor nerezidențiale sunt incluse acele clădiri care sunt folosite pentru activități administrative, de agrement, comerciale, de cult, de cultură, de educație, financiar-bancare, industriale, de sănătate, sociale, sportive, turistice, precum și activități similare, indiferent de utilizare și/sau denumire, fără ca aceasta să intre în categoria clădirilor rezidențiale. Structurile de primire turistice sunt considerate clădiri nerezidențiale. Clădirile sau spațiile din acestea unde se înregistrează sedii secundare și puncte de lucru se consideră că sunt folosite în scop nerezidențial.  


b) Pentru cladirile nerezidentiale aflate in proprietatea persoanelor fizice, impozitul/taxa pe cladiri se calculeaza prin aplicarea urmatoarelor cote, dupa caz:

1. Se aplica cota de 0,8 % asupra valorii cladirii pentru cladirile nerezidentiale aflate in proprietatea persoanelor fizice. Cota de 0,8 % se aplica astfel:


-din oficiu de catre organul fiscal local in baza documentelor justificative depuse de catre contribuabil odata cu declaratia de impunere si din care reise destinatia nerezidentiala cladirii.

-in baza declaratiei fiscale de impunere a proprietarului conform documentatiei depuse de catre acesta si prin care acesta declara destinatia de fapt (nerezidentiala) a cladirii.

-din oficiu de catre organul fiscal: in momentul in care se va solicita emitere avizarea/autorizarea activitate economica la adresa imobilului, in baza unei inspectii fiscale/ note de constatare, sau pe baza altor documente ce atesta faptul ca la adresa imobilului se desfasoara activitati economice (Exemplu: raport de evaluare, certificat constatator de la Oficiul Registrului Comertului).

        2. Se va putea aplica cota de 0,2 % asupra valorii cladirii, aflate in proprietatea persoanelor fizice si in care nu se desfasoara activitati economice/turistice si care sunt folosite ca si locuinta. Cota de 0,2 % se va putea aplica de catre organul fiscal daca sunt indeplinite cumulativ urmatoarele conditii:


a) declaratia fiscala de impunere a contribuabilului in care acesta declara ca la adresa imobilului nu se desfasoara activitati economice in sensul  celor descrise in art. 453/Legea 227 din 2015 privind Codul Fiscal sau nu se autorizeaza/avizeaza in acest sens. 


b) verificare documentara sau raport de inspectie fiscala al organului fiscal local, in baza verificarilor efectuate de o comisie constituita in acest sens care sa confirme declaratia contribuabilului. Comisia constituita la nivelul Primariei Orasului Techirghiol va constata astfel daca imobilul este folosit sau nu in vederea desfasurarii de activitati economice sau faptul ca imobilul este impropriu folosirii in scopul pentru  care a fost construit, respectiv nu poate fi folosit in vederea desfasurarii de activitati economice. Nu se va putea acorda aceasta facilitate in cazul imobilelor in care este activa clasificarea ca si unitate de cazare la Ministerul Turismului.

c) contribuabilul inclusiv coproprietarii, sa nu figureze, cu obligatii fiscale scadente si neachitate, inclusiv amenzi (ramasite si accesorii) fata de bugetul local al Primariei Techirghiol, la data depunerii cererii cu privire la acordarea acestei facilitati. 


d) aprobarea cererii privind aplicarea cotei de impozitare de 0,2% va fi conditionata de asemenea si de faptul ca solicitantul sa aiba domiciliului stabil sau resedinta in imobilul in cauza sau in localitatea Techirghiol, fapt dovedit cu actul de identitate. In cazul in care contribuabilul isi va reglementa situatia domiciliului dupa 31 martie 2026, cererea lui nu va putea fi luata in considerare.


e) aplicarea cotei de impozitare de 0,2% se va putea face doar in limita a unui singur imobil pentru fiecare contribuabil, la alegerea acestuia si in masura in care vor fi indeplinite celelealte conditii enumerate mai sus.

f) in cazul in care imobilul este detinut in coproprietate cererea poate fi facuta doar de catre unul din coproprietari.
       g) Proprietarii (persoane fizice) de cladiri nerezidentiale vor depune la inceputul fiecarui an pana la data de 31 martie declaratia de impunere/cererea de acordare a facilitatii pentru a beneficia de aplicarea cotei de 0,2% din valoarea cladirii sau in termen de 30 zile de la data aparitiei unor modificari cu privire la regi mul de utilizare al cladirii (rezidential/nerezidential).


h) Solicitarile, respectiv Declaratia de impunere intocmita in vederea aplicarii coeficientului de 0,2% se pot face doar in intervalul 01.01.2026-31.03.2026. In acest context si in conditiile in care decizia comisiei constituita la nivelul Primariei Orasului Techirghiol confirma declaratia contribuabilului, aplicarea cotei de 0,2 % intra in vigoare incepand cu 1 ianuarie a anului 2026.  


i) Solicitarea insotita de declaratia de impunere privind aplicarea cotei de 0,2%, va trebui a fi facuta in fiecare an, altfel in lipsa solicitarii sus mentionate, calcularea impozitului pe cladirea nerezidentiala se va efectua aplicand cota de 0,8%.


g) In situatia in care, pe parcursul anului 2026, se constata ca dupa aprobarea aplicarii cotei de 0,2%, in locatia respectiva se desfasoara activitati economice sau similare, organul fiscal local va proceda la recalcularea impozitului pe cladirea respectiva incepand cu 1 ianuarie 2026. Modificarea poate fi facuta fie din initiativa contribuabilului care depune o declaratie rectificativa, fie din oficiu de catre organul fiscal in situatia in care constata prin orice mijloace legale ca in cladirea respectiva se desfasoara activitati economice sau similare.

f) Pentru cladirile nerezidentiale aflate in proprietatea persoanelor fizice, impozitul/taxa pe cladiri se calculeaza, dupa caz conform celor de mai sus,  prin aplicarea cotei de 0,2 % respectiv 0,8 % asupra valorii cladirii, care poate fi:


I) valoarea rezultată dintr-un raport de evaluare întocmit de un evaluator autorizat în ultimii 5 ani anteriori anului de referință, depus la organul fiscal local până la primul termen de plată din anul de referință. În situația depunerii raportului de evaluare după primul termen de plată din anul de referință, acesta produce efecte începând cu data de 1 ianuarie a anului fiscal următor;

II) valoarea finala a lucrarilor de constructii, in cazul constructiilor noi, construite in ultimii 5 ani anteriori anului de referinta

III) valoarea cladirilor care rezulta din actul prin care se transfera dreptul de proprietate, in cazul cladirilor dobandite in ultimii 5 ani anteriori anului de referinta. În situația în care nu este precizată valoarea, se utilizează ultima valoare înregistrată în baza de date a organului fiscal;

e) În cazul în care valoarea clădirii nu poate fi calculată conform prevederilor de mai sus (lit.f), impozitul se calculează prin aplicarea cotei de 2% asupra valorii impozabile determinate conform art. 457. /Legea 227/2015 privind Codul Fiscal.


f) Orice modificare cu privire la regimul de folosire a imobilului in sensul prezentului articol, aparuta ulterior emiterii deciziei de impunere, respectiv modificarea cotei de calcul, se va putea face din oficiu sau la cererea proprietarului in masura in care apar modificari ale situatiei initiale care a stat la baza deciziei de impunere.
g) In cazul in care proprietarul cladirii nu depune raportul de evaluare la organul fiscal competent pana la primul termen de plata a impozitului, impozitul se calculeaza prin aplicarea cotei de 2% asupra valorii impozabile determinate conform prevederilor art. 457, cu conditia ca proprietarul cladirii sa fi fost notificat de catre organul fiscal competent despre posibilitatea depunerii raportului de evaluare. Notificarea se comunica proprietarului cladirii prin publicarea acesteia in spatiul privat virtual sau prin posta, in cazul contribuabililor care nu sunt inrolati in spatiul privat virtual. Termenul pana la care trebuie comunicata notificarea este 31 octombrie a anului curent pentru impozitul datorat incepand cu anul urmator. In cazul in care notificarea nu este comunicata pana la aceasta data, impozitul urmeaza a se calcula prin aplicarea cotei stabilite potrivit alin. (1) asupra valorii impozabile determinate conform prevederilor art. 457."


Art.3 Calculul impozitului pe clădirile cu destinație mixtă aflate în proprietatea persoanelor fizice

(1) În cazul clădirilor cu destinație mixtă aflate în proprietatea persoanelor fizice, impozitul se calculează prin însumarea:

a) impozitului calculat pentru suprafața folosită în scop rezidențial conform art. 457 din Legea 227/2015 privind Codul Fiscal; (cota 0.13%)

b) impozitului determinat pentru suprafața folosită în scop nerezidențial, indicată prin declarație pe propria răspundere, prin aplicarea cotei menționate la art. 458 din Legea 227/2015 privind Codul Fiscal asupra valorii impozabile determinate potrivit art. 457 din Legea 227/2015 privind Codul Fiscal, fără a fi necesară stabilirea valorii prin depunerea documentelor prevăzute la art. 458 alin. (1). din Legea 227/2015 privind Codul Fiscal. In cazul in care la adresa cladirii este inregistrat un domiciliu fiscal la care nu se desfasoara nicio activitate economica, impozitul se calculeaza conform art. 457.
(2) În cazul clădirilor cu destinație mixtă, când proprietarul nu declară la organul fiscal suprafața folosită în scop nerezidențial, potrivit alin. (1) lit. b), impozitul pe clădiri se calculează prin aplicarea cotei de 0.3% asupra valorii impozabile determinate conform art. 457 din Legea 227/2015 privind Codul Fiscal.

Art. 5 Pentru clădirile neîngrijite situate în intravilanul localității, impozitul pe clădiri se majorează cu până la 500%. Criteriile de încadrare a clădirilor în această categorie sunt prevăzute în hotărârea Consiliului Local de aprobare a acestora. 

Art. 6 Obligaţii


a) Persoanele fizice care efectuează operațiuni juridice în cursul unui an, care au ca efect pierderea dreptului de proprietate asupra unei clădiri, au obligaţia de a depune o declaraţie în acest sens la compartimentul de specialitate al autorităţii administraţiei publice locale în termen de 30 de zile, inclusiv, de la data operațiunii.


b) Persoanele fizice sunt obligate să depună declaraţii chiar dacă beneficiază de reducere sau de scutire la plata impozitului/taxei pe clădiri.


Art. 7 Sancţiuni

a) Constituie contravenții următoarele fapte:


    (1) depunerea peste termen a declaraţiilor fiscale de impunere;


    (2) nedepunerea declaraţiilor fiscale de impunere;


b)Contravenţia prevăzută la art.9 lit.a) pct. 1. se sancţionează cu amendă de la 100 lei la 390 lei,

c) Contravenţia prevăzută la art.9 lit.a)pct.(2) se sancţionează cu amendă de la 390 lei la 974 lei

Constatarea contravenţiilor şi aplicarea sancţiunilor se face de către persoane împuternicite din cadrul Serviciului Public de Impozite, Taxe şi alte Venituri ale Bugetului Local.

Contraventiilor prevazute in prezentul articol li se aplica dispozitiile Ordonantei Guvernului nr.2/2001 privind regimul juridic al contraventiilor,aprobata cu modificari si completari prin Legea nr.180/2002,cu modificarile si completarile ulterioare,inclusiv posibilitatea achitarii,pe loc sau in termen de cel mult 15 zile calendaristice de la data incheierii procesului verbal ori,dupa caz,de la data comunicarii acestuia,a jumatate din minimul amenzii.


Art. 8 Bonificaţie

Pentru plata cu anticipaţie a tuturor obligaţiilor fiscale(impozit/taxa cladiri) către bugetul local până la data de 31 martie 2026, persoanelor fizice li se acordă o bonificaţie de 10% la impozitul pe clădiri.

CAPITOLUL 2 
IMPOZITUL/ TAXA PE CLĂDIRI PENTRU PERSOANE JURIDICE


Calculul impozitului/taxei pe clădiri datorat de persoanele juridice cuprinzand indexarea anuala pe baza ratei inflatiei, aplicabile in anul fiscal 2026 se face dupa cum urmeaza: 

Art.1. Pentru cladirile rezidentiale aflate in proprietatea sau detinute de persoanele juridice, impozitul/taxa pe cladiri se calculeaza prin aplicarea unei cote de 0.2% asupra valorii impozabile a cladirii. 

Art.2 Pentru cladirile nerezidentiale aflate în proprietatea sau deţinute de persoanele juridice, impozitul/taxa pe clădiri se calculează prin aplicarea unei cote de 1,3 % asupra valorii impozabile a clădirii. Pentru cladirile nerezidentiale aflate in proprietatea sau detinute de persoanele juridice, utilizate pentru activitati din domeniul agricol, impozitul/taxa pe cladiri se calculeaza prin aplicarea unei cote de 0,4% asupra valorii impozabile a cladirii.

Art.3. In cazul cladirilor aflate in proprietatea persoanelor juridice pentru stabilirea impozitului/taxei pe cladiri, valoarea impozabila a cladirilor aflate in proprietatea persoanelor juridice este valoarea de la 31 decembrie a anului anterior celui pentru care se datoreaza impozitul/taxa si poate fi:

   a) ultima valoare impozabila inregistrata in evidentele organului fiscal;

   b) valoarea rezultata dintr-un raport de evaluare intocmit de un evaluator autorizat in conformitate cu standardele de evaluare a bunurilor aflate in vigoare la data evaluarii;

   c) valoarea finala a lucrarilor de constructii, in cazul cladirilor noi, construite in cursul anului fiscal anterior;

   d) valoarea cladirilor care rezulta din actul prin care se transfera dreptul de proprietate. In situatia in care nu este precizata valoarea in documentele care atesta proprietatea, se utilizeaza ultima valoare inregistrata in baza de date a organului fiscal; 


e) în cazul clădirilor care sunt finanţate în baza unui contract de leasing financiar, valoarea rezultată dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluării;


f) în cazul clădirilor pentru care se datorează taxa pe clădiri, valoarea înscrisă în contabilitatea proprietarului clădirii şi comunicată concesionarului, locatarului, titularului dreptului de administrare sau de folosinţă, după caz.


Art.4 Valoarea impozabila a cladirii se actualizeaza o data la 5 ani pe baza unui raport de evaluare a cladirii intocmit de un evaluator autorizat in conformitate cu standardele de evaluare a bunurilor aflate in vigoare la data evaluarii, depus la organul fiscal local pana la primul termen de plata din anul de referinta. In situatia depunerii raportului de evaluare dupa primul termen de plata din anul de referinta acesta produce efecte incepand cu data de 1 ianuarie a anului fiscal urmator.  

Art.5 De asemenea Prevederile art. 3 nu se aplică în cazul clădirilor care aparţin persoanelor faţă de care a fost pronunţată o hotărâre definitivă şi irevocabilă de declanşare a procedurii falimentului, precum si in cazul în cazul cladirilor care sunt scutite de plata impozitului/taxei pe cladiri potrivit art. 456 alin. (1).»

Art.6 În cazul în care proprietarul clădirii nu a actualizat valoarea impozabilă a clădirii în ultimii 3 ani anteriori anului de referinţă, cota impozitului/taxei pe clădiri este 5%.


Art.7 În cazul în care proprietarul clădirii pentru care se datorează taxa pe clădiri nu a actualizat valoarea impozabilă în ultimii 5 ani anteriori anului de referinţă, diferenţa de taxă faţă de cea stabilită conform alin. (1) sau (2), după caz, va fi datorată de proprietarul clădirii.


Art.8 Pentru clădirile neîngrijite situate în intravilanul localității, impozitul pe clădiri se majorează cu până la 500% conform criteriilor stabilite. Criteriile de încadrare a clădirilor în această categorie sunt cele prevăzute în hotărârea Consiliului Local de stabilire şi aprobare a acestora.

Art. 9 Obligaţii

a) Persoanele juridice care efectuează operațiuni juridice în cursul unui an, care au ca efect pierderea dreptului de proprietate asupra unei clădiri, au obligaţia de a depune o declaraţie în acest sens la compartimentul de specialitate al autorităţii administraţiei publice locale în termen de 30 de zile, inclusiv, de la data operațiunii.


b) Persoanele juridice care efectuează operaţiuni juridice în cursul unui an, care au ca efect dobândirea sau pierderea dreptului de administrare/folosinţă asupra unei clădiri, au obligaţia de a depune o declaraţie în acest sens la compartimentul de specialitate al autorităţii administraţiei publice locale până la data de 25 inclusiv a lunii următoare în care s-a înregistrat situaţia respectivă.

c) Persoanele juridice sunt obligate să depună declaraţii chiar dacă beneficiază de reducere sau de scutire la plata impozitului/taxei pe clădiri.

Art. 10 Sancţiuni

a) Constituie contravenții următoarele fapte:


(1)depunerea peste termen a declaraţiilor fiscale de impunere de catre proprietarii/detinatorii cladirilor.


(2) nedepunerea declaraţiilor fiscale de impunere de catre proprietarii/detinatorii cladirilor.


 În cazul persoanelor juridice, limitele minime şi maxime ale amenzilor prevăzute la alin. (3) şi (4) se majorează cu 300% fata de persoanele fizice, respectiv:

b) Contravenţia prevăzută la art.11 lit. a) pct.1  se sancţionează cu amendă de la 390 lei la 1556 lei


c) Contraventia prevazuta la art.11 lit.b) pct.2  se sanctioneaza cu amendă de la 1556 lei la 3882 lei.

Constatarea contravenţiilor şi aplicarea sancţiunilor se face de către persoane împuternicite din cadrul Serviciului Financiar – Economic.

Contraventiilor prevazute in prezentul articol li se aplica dispozitiile Ordonantei Guvernului nr.2/2001 privind regimul juridic al contraventiilor,aprobata cu modificari si completari prin Legea nr.180/2002,cu modificarile si completarile ulterioare,inclusiv posibilitatea achitarii,pe loc sau in termen de cel mult 15 zile calendaristice de la data incheierii procesului verbal ori,dupa caz,de la data comunicarii acestuia,a jumatate din minimul amenzii.


Art. 11 Bonificaţie

Pentru plata cu anticipaţie a tuturor obligaţiilor  fiscale(impozit/taxa cladiri) către bugetul local până la data de 31 martie 2026, persoanelor juridice li se acordă o bonificaţie de 10% la impozitul pe clădiri.
CAPITOLUL 3 

FACILITATI LA PLATA IMPOZITULUI/TAXEI PE CLADIRI
Art.1 Nu se datorează impozit/taxă pe clădiri pentru: 

a) clădirile aflate în domeniul public sau privat al statului ori al unităților administrativ-teritoriale, cu excepția încăperilor folosite pentru activități economice sau agrement, altele decât cele desfășurate în relație cu persoane juridice de drept public; 

b) clădirile aflate în domeniul privat al statului concesionate, închiriate, date în administrare ori în folosință, după caz, instituțiilor publice cu finanțare de la bugetul de stat, utilizate pentru activitatea proprie a acestora; 

c) clădirile care, prin destinație, constituie lăcașuri de cult, aparținând cultelor religioase recunoscute oficial, asociațiilor religioase și componentelor locale ale acestora, precum și casele parohiale, cu excepția încăperilor folosite pentru activități economice; 

d) clădirile funerare din cimitire și crematorii; 

e) clădirile utilizate de unitățile și instituțiile de învățământ de stat, confesional sau particular, autorizate să funcționeze provizoriu ori acreditate, cu excepția încăperilor care sunt folosite pentru activități economice care generează alte venituri decât cele din taxele de școlarizare, servirea meselor pentru preșcolari, elevi sau studenți și cazarea acestora, precum și clădirile utilizate de către creșe; 

f) clădirile utilizate de unitățile sanitare publice, cu excepția încăperilor folosite pentru activități economice, precum și pentru clădirile în care funcționează cabinete de medicină de familie, potrivit legii, cu excepția încăperilor folosite pentru altă activitate decât cea de medicină de familie; 

g) clădirile din parcurile industriale, parcurile științifice și tehnologice, precum și cele utilizate de incubatoarele de afaceri, cu respectarea legislației în materia ajutorului de stat; 

h) clădirile noi realizate ca parte a unor proiecte investiționale din domeniul industriei prelucrătoare, depozitării și logisticii, pe baza procesului-verbal de recepție finală întocmit la terminarea lucrărilor, în condițiile legii, pentru o perioadă de 2 ani de la recepția acestora, începând cu data de 1 ianuarie a anului următor celui în care a avut loc recepția și cu respectarea legislației în materia ajutorului de stat; activitățile ce intră sub incidența prevederii se stabilesc prin normele metodologice date în aplicarea prezentului cod; 

i) clădirile care sunt afectate activităților hidrotehnice, hidrometrice, hidrometeorologice, oceanografice, de îmbunătățiri funciare și de intervenții la apărarea împotriva inundațiilor, precum și clădirile din porturi și cele afectate canalelor navigabile și stațiilor de pompare aferente canalelor, cu excepția încăperilor care sunt folosite pentru activități economice; 

j) clădirile care, prin natura lor, fac corp comun cu poduri, viaducte, apeducte, diguri, baraje și tuneluri și care sunt utilizate pentru exploatarea acestor construcții, cu excepția încăperilor care sunt folosite pentru alte activități economice; 

k) clădirile aferente infrastructurii feroviare publice sau infrastructurii metroului, cu excepția încăperilor folosite pentru activități economice; 

l) clădirile Academiei Române și ale fundațiilor proprii înființate de Academia Română, în calitate de fondator unic cu excepția încăperilor care sunt folosite pentru activități economice; 

m) clădirile aferente capacităților de producție care sunt în sectorul pentru apărare cu respectarea legislației în materia ajutorului de stat; 

n) clădirile destinate serviciului de apostilă și supralegalizare, cele destinate depozitării și administrării arhivei, precum și clădirile afectate funcționării Centrului Național de Administrare a Registrelor Naționale Notariale; 

o) clădirea folosită ca domiciliu aflată în proprietatea sau coproprietatea persoanelor prevăzute la art. 1 din Decretul-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum și celor deportate în străinătate ori constituite în prizonieri, republicat, cu modificările și completările ulterioare, și a persoanelor fizice prevăzute la art. 1 din Ordonanța Guvernului nr. 105/1999, republicată, cu modificările și completările ulterioare; 

p) clădirea folosită ca domiciliu aflată în proprietatea sau coproprietatea veteranilor de război, a văduvelor de război și a văduvelor nerecăsătorite ale veteranilor de război.” 
Art.2 In conformitate cu art. 456, alin. 2 din Legea Nr. 227/2015 privind Codul Fiscal, se acorda scutire 100% la plata impozitului sau taxei pe cladiri, pentru cladirile aflate in urmatoarele situatii:
a) clădirile care, potrivit legii, sunt clasate ca muzee ori case memoriale. Scutirea se va acorda pe baza de cerere si cu respectarea conditiilor inscrise in Lege 311/2003 privind clasificarea, înfiinţarea şi acreditarea muzeelor şi a colecţiilor publice. 
b) clădirile utilizate pentru furnizarea de servicii sociale de către organizaţii neguvernamentale şi întreprinderi sociale ca furnizori de servicii sociale, primite în folosinţă gratuită; Scutirea se va acorda in baza cererii contribuabililor si se adreseaza exclusiv furnizorilor de servicii sociale acreditati conform Legii nr. 197 din 2012 privind asigurarea calității în domeniul serviciilor sociale si care au primit in folosinta gratuita acel imobil. 
c) clădirile aflate în proprietatea organizaţiilor nonprofit şi clădirile utilizate de organizaţiile non-profit primite în folosinţă gratuită, folosite exclusiv pentru activităţile fără scop lucrativ. Facilitatea are vedere organizatiile non profit infiintate si reglementate de Ordonanta 26/2000 cu privire la asociatii si fundatii. La acest tip de scutire documentatia va cuprinde in mod obligatoriu, urmatoarele: Cererea de acordare a scutirii, actul de detinere in folosinta gratuita al spatiului (teren si cladire), Statutul / actul de constituire al organizatiei non-profit. 
d) clădirile restituite potrivit art. 16 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public, respectiv cladirea primeşte o anumită destinaţie de interes public; 
e) clădirile retrocedate potrivit art.1 alin. (10) din Ordonanţa de urgenţă a Guvemului nr 94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, pentru perioada pentru care proprietarul mentine afectatiunea de interes public. 
f) clădirile restituite potrivit art. 1 alin. (5) din Ordonanţa de urgenţă a Guvernului nr. 83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, cu modificările ulterioare, pentru perioada in care proprietaml menţine afectaţiunea de interes public

g) clădirile rezidenţiale afectate de calamităţi naturale, pentru o perioadă de 2 ani, începând cu data de 1 ianuarie a anului următor celui în care s-a produs evenimentul;

Fenomene naturale ce pot produce calamitati naturale si care pot fi luate in considerare pentru acordarea de scutiri la plata impozitului pe cladiri: grindina, furtuna insotita de ploi torentiale, incendii provocate de cauze naturale, alunecari de teren, vanturi puternice de peste 18 m/s.,etc. Caracterizarea si incadrarea in categoria de calamitate naturala, va trebui a fi efectuata separat printr-un document intocmit de Serviciile de specialitate din cadrul Primariei Orasului Techirghiol./Ministerul Agriculturii.
h) clădirile deţinute de asociaţiile de dezvoltare intercomunitară, in baza unui contract si exclusiv pentru partea in care nu se desfasoara activitati cu scop economic. 
i) clădirile aflate în proprietatea fundaţiilor infiinţate prin testament constituite, confom legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural.
j) clădirea folosită ca domiciliu aflată în proprietatea sau coproprietatea persoanelor prevăzute la art. 2 lit. c) - f) şi j) din Legea nr. 168/2020 pentru recunoaşterea meritelor personalului participant la acţiuni militare, misiuni şi operaţii pe teritoriul sau în afara teritoriului statului român şi acordarea unor drepturi acestuia, familiei acestuia şi umaşilor celui decedat, cu modificările şi completările ulterioare. Cererea de acordare a acestei scutiri va fi insotita de actul de identitate precum si de legitimatia de veteran, in conditiile in care calitatea de „Veteran din teatrele de operații“ este atestată și evidențiată prin legitimația eliberată de instituția din cadrul sistemului național de apărare, ordine publică și securitate națională din care personalul participant face parte.
k) Clădirile aflate in proprietatea organizaţiilor cetăţenilor aparţinând minorităţilor naţionale din România, cu statut de utilitate publică, precum şi cele închiriate, concesionate sau primite in folosinţă de acestea de la o instituţie sau o autoritate publică, cu excepţia incăperilor care sunt folosite pentru activităţi economice;
Art.3. Scutirea sau reducerea la plata impozitului/taxei pe cladiri mentionata la art. 2 din prezenta anexa se aplică persoanelor care intocmesc si depun o cerere si care dețin documente justificative ce sunt depuse la organul fiscal local pana la 31 Martie 2026 și care și-au îndeplinit obligația de plată a impozitului/taxei pentru anul fiscal anterior în termenele prevăzute de lege, începând cu data de 1 ianuarie a anului fiscal următor celui în care a fost emisă hotărârea Consiliului Local Techirghiol. De asemenea , in vederea acordarii acestui tip de facilitati se vor putea dupa caz solicita si alte documente care sa stabileasca fara echivoc situatia de fapt si situatia juridica de natura sa poata fi acordate aceste facilitati la plata taxei /impozitului pe cladiri conform art. 64 din Legea Nr. 207/2015 privind Codul de Procedura Fiscala.
 Art.4. În cazul scutirii prevăzută la art. (1) lit. o) și p), precum si cea prevazuta la art.2 lit. j aceasta se acordă pentru întreaga clădire de domiciliu deținută în comun cu soțul sau soția. În situația în care o cotă-parte din clădire aparține unor terți, scutirea nu se acordă pentru cota-parte deținută de acești terți.”


Art.5  În aplicarea art. 456 alin. (1) din Codul fiscal, scutirea de la plata impozitului pe clădiri se acordă pe baza documentelor doveditoare, valabile la data de 31 decembrie a anului fiscal anterior, care atestă situația respectivă, cu excepția contribuabililor care sunt deja cuprinși în baza de date a unității administrativ-teritoriale. Se pot solicita de asemenea, dupa caz copii ale documentelor justificative care atestă situația respectivă, certificate de conformitate cu originalul potrivit prevederilor art. 64 alin. (5) din Legea nr. 207/2015 privind Codul de procedură fiscală, cu modificările și completările ulterioare.

Art.6 Dacă în cursul unui an intervin schimbări care conduc la modificarea condițiilor în care se acordă scutirile sau reducerile de impozit pe clădiri, persoanele în cauză trebuie să depună noi declarații fiscale în termen de 30 de zile de la apariția schimbărilor.

